Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: „9. számú melléklet a 32/1999. (III. 31.) FVM rendelethez
Paragraph Index: 941

i) angóranyúl: az üregi nyúl háziasított, hosszúszõrû változatának (Oryctolagus cuniculus var. domesticus) szõrméjükért tenyésztett egyede. 1.2. A hosszúfarkú csincsilla (Chinchillalanigera), az angóranyúl (Oryctolagus cuniculusvar. domesticus), a nutria (Myocastor coypus), mint növényevõ prémesállatok, valamint a prémgörény (Mustela putorius), az amerikai nyérc (Mustela vison), az ezüstróka (Vulpes vulpes), a sarki róka (Alopex lagopus), mint húsevõ prémesállatok egyedein kívül más fajok szõrméjükért tenyésztett egyedeit tartani tilos. 1.3. A ketrecet és padozatát úgy kell kialakítani, hogy azok megrágásuk esetén se okozhassanak sérülést az állatoknak, valamint az állatok fájdalom- és sérülésmentesen kivehetõk legyenek. 1.4. A ketrecek magasságának lehetõvé kell tennie az állatok hátsó lábra állását. 1.5. A ketreceket úgy kell elhelyezni, hogy az állatok láthassák környezetüket, és – az ezüstróka és a sarki róka kivételével – egymást. 1.6. A ketreceket úgy kell elhelyezni, hogy a szomszédos állatok ne érhessék el egymást. 1.7. Az állatok szállítása kizárólag megfelelõen almozott szállítóládában végezhetõ, melyben az állatokat egyesével kell elhelyezni, kivéve ha szoptatós anyát szállítanak szaporulatával. 1.8. A szállítóláda méretének lehetõvé kell tennie, hogy az állatok megfordulhassanak benne. 1.9. Vemhes és szoptatós anyának a szállítás során kétszeres férõhelyet kell biztosítani. 1.10. Az elválasztás elõtt álló egyedeket nem szabad anyjuktól tartósan elkülönítve tartani. 2. A hosszúfarkú csincsillák tartásának és szállításának minimális követelményei 2.1. Csincsillát kizárólag beltéri, zárt helységben szabad tartani. 2.2. A csincsillák elhelyezésére szolgáló épület nyílászáróit megfelelõ védelemmel kell ellátni a rovarok és rágcsálók bejutásának, valamint huzat kialakulásának a megakadályozására. 2.3. Az épület szellõztetését úgy kell kialakítani, hogy minden évszakban biztosítsa a megfelelõ légcserét. Amennyiben a mesterséges szellõztetés technikai okokból szünetel, biztosítani kell az épületet természetes úton történõ szellõzését. Az épületben a légáramlás-sebessége, a porszint, a szén-dioxid és az ammónia, valamint az egyéb gázok koncentrációjaolyan mértékû legyen, amely nem káros az állatokra. A levegõ nedvességtartalma nem haladhatja meg a 70%-ot. 2.4. A tartás helyén a levegõ hõmérsékletének prémezendõk esetén 10–25 °C, tenyészállatok és növendékek esetén 15–25 °C, fiókák esetén 18–25 °C között kell lennie. 2.5. Gondoskodni kell az állatok igényének megfelelõ természetes vagy mesterséges megvilágításról, naponta legalább 10 óra idõtartamban. A gondozási idõ alatt olyan mértékû megvilágítás szükséges, melynél a gondozó személy megfelelõen tudja ellenõrizni az állatokat. A munka végeztével a mesterséges megvilágítást csökkenteni kell. 2.6. A ketrec alapterületének kifejlett állatoknál legalább 2000 cm2-nek, növendék állatoknál legalább 1600 cm2-nek kell lennie, a pihenõpolc alapterületét is beleértve. A ketrecek minden oldalhosszának legalább 30 cm-nek kell lennie. A ketrec magasságának lehetõvé kell tennie az állatok hátsó lábra állását, valamint legalább 30 cm-nek kell lennie. 2.7. A ketrecnek tartalmazni kell etetõt, itatót, szénatartót és homokfürdetõ helyet, valamint egy pihenõpolcot, amelyen legalább egy állat megpihenhet. 2.8. Rácspadozat alkalmazásakor a hosszanti huzalok távolsága nem haladhatja meg a 20 mm-t, a kereszthuzalok távolsága az 55 mm-t, a dróthuzal átmérõje legalább 2 mm legyen. 2.9. A ketrecek maximum 4 sorban helyezhetõk el egymáson az állatok zavartalan megfigyelése érdekében. 2.10. A bakok számára legalább 15 cm széles és legalább 15 cm magas bakfolyosót kell biztosítani. 2.11. A gondozásért felelõs személynek minden nap legalább két alkalommal ellenõriznie kell az állatok állapotát. 2.12. Biztosítanikell,hogy megfelelõtakarmány,szénavagy szénapogácsaés itatóvíz folyamatosanaz állatokrendelkezésre álljon. 2.13. Naponta egy alkalommal biztosítani kell az állatok részére a megfelelõ minõségû fürdetõhomokban való fürdés lehetõségét. 2.14. Az ürülék- és takarmánymaradékot a szükséges gyakorisággal, de alomtálcás tartásnál legalább hetente, taposórácsos tartásnál legalább havonta egyszer el kell távolítani. 2.15. A csincsillákat farkuknál vagy fülüknél fogva szabad megfogni, majd a gondozó személy karjára ültetve szabad õket szállítani. Tilos az állatokat farkuknál vagy fülüknél lógatva tartani vagy szállítani. 2.16. Fialás után 2.16.1. alomtálcás tartásnál az almot ki kell cserélni, 2.16.2. taposórácsos tartásnál puha, nedvszívó papírt, valamint a szoptatási idõre fialó sarkot vagy melegedõ lapot kell a ketrecbe helyezni a megfelelõ hõmérséklet biztosítása érdekében. Ezeknek az eszközöknek könnyen tisztán tarthatóknak és fertõtleníthetõknek kell lenniük. 2.17. Amennyiben egy ketrec kiürül, az állatokkal érintkezõ ketrecalkatrészeket meg kell tisztítani és fertõtleníteni. Amennyiben az egész csincsillatartó terem kiürül, úgy az egész termet kell megtisztítani és fertõtleníteni. 2.18. A szállítóláda alapterületének legalább 16×14 cm-nek, magasságának legalább 16 cm-nek kell lennie. 2.19. Csincsillák szállítására kizárólag olyan szállítóeszköz alkalmazható, amely biztosítja, hogy a belsõ hõmérséklet nem haladja meg a 25 °C-ot. 2.20. A szállítóládákat konténerszerûen kell egymáshoz rögzíteni, úgy, hogy a megfelelõ légcsere a ládák között biztosítva legyen, de azok szállítás közben ne tudjanak elmozdulni. 2.21. A csincsillák szállításának idõtartama csak abban az esetben haladhatja meg a nyolc órát, ha a szállítóládákban biztosítva van elegendõ mennyiségû takarmány és itatóvíz, vagy elegendõ mennyiségû friss gyümölcs. 3. Az angóranyulak tartásának és szállításának minimális követelményei 3.1. Angóranyulat kizárólag beltéri, zárt helységben szabad tartani. 3.2. A tartás helyén a levegõ hõmérsékletének gyapjában lévõ állatok esetén legfeljebb 25 °C-nak, nyírt állomány esetén legalább 20 °C-nak kell lennie. 3.3. Az istállóban a légáramlás-sebessége, a porszint, a szén-dioxid és az ammónia, valamint az egyéb gázok koncentrációja olyan mértékû legyen, amely nem káros a nyulakra. A levegõ nedvességtartalma nem haladhatja meg a 70%-ot. 3.4. Gondoskodni kell az állatok igényének megfelelõ megvilágításról, naponta legalább 10 óra idõtartamban. 3.5. A nyulakat 12 hetes korukat követõen egyedileg kell elhelyezni. 3.6. Az elválasztott nyulakat 12 hetes korukig csoportosan kell tartani, almonként legalább 3000 cm2 férõhelyet biztosítva számukra. 3.7. Tenyészketrecben tartott kifejlett tenyészállatnak az elletõládán kívül legalább 3000 cm2 területet kell biztosítani. A tenyészketrec minden oldalának legalább 40 cm hosszúnak kell lennie. 3.8. Tenyészketrecenként megfelelõ méretû elletõládát kell biztosítani, amelyet úgy kell kialakítani, hogy annak búvónyílása zárható legyen. Az elletõláda egyik oldala sem lehet rövidebb, mint 30 cm. 3.9. A kifejlett prémezendõ állatnak legalább 1500 cm2 területet kell biztosítani. A ketrec minden oldalánaklegalább30 cm hosszúnak kell lennie. 3.10. A ketrecek maximum 3 sorban helyezhetõk el egymáson az állatok zavartalan megfigyelése érdekében. 3.11. A szállítóláda alapterületének legalább 25×35 cm-nek, magasságának legalább 20 cm-nek kell lennie. 4. Egyéb, szõrméjükért tenyésztett fajok tartásának és szállításának minimális követelményei 4.1. Az állatokat a közvetlen napfénytõl védve kell elhelyezni. 4.2. Az állatok ketreces tartása során a ketrecet a talajtól legalább 60 cm-es magasságba kell helyezni. A ketrec alá olyan anyagot (pl. fûrészport) kell szórni, amely megköti az ürüléket és könnyen cserélhetõ. Az ürülék- és takarmánymaradékot a szükséges gyakorisággal, de legalább havonta egyszer el kell távolítani. 4.3. A ketreceket nem szabad egymásra helyezni. 4.4. Ketrecenként – nutria kivételével – megfelelõ méretû búvóládát kell biztosítani. 4.5. Az állatok pároztatásánál – nutria kivételével – felügyeletet kell biztosítani. 4.6. Vemhes nõstények és kölykökkel rendelkezõ nõstényeknek számára az állatok méretéhez igazodó fialóládát, valamint fészekanyagot kell biztosítani. 4.7. A növendékeket – a nutria kivételével– nem szabad anyjuk mellett hagyni, azokat – lehetõség szerint vegyes ivarúakat – kettesével kell tartani. A kifejlett állatokat – a nutria kivételével – egyesével kell tartani. 4.8. A nutriát csoportosan kell tartani, kivételt a tenyészállatok egyedi tartása jelenthet. 4.9. A nutria tartása során 4.10.1. aketrecnekvagykutricánaklegalább2m2-nekkelllennie,ésalapjánakegyikoldalasemlehetrövidebb,mint100 cm, 4.10.2. minden kifejlett állatnak legalább 1 m2, minden fiókákat nevelõ anyaállatnak legalább 1,5 m2, minden elválasztott kölyöknek legalább 0,5 m2 férõhelyet kell biztosítani, 4.10.3. rágásra alkalmas anyagot kell biztosítani, 4.10.4. az itatóvízen felül biztosítani kell egy vízzel teli medencét, amelynek legalább 30 cm mélynek kell lennie, és alapjának egyik oldala sem lehet kevesebb, mint 50 cm. 4.11. Amerikai nyérc és prémgörény tartása során: 4.11.1. egy kifejlett állatnak vagy két kölyöknek a búvóládán kívül legalább 2500 cm2 férõhelyet kell biztosítani, 4.11.2. a búvóládának legalább 30×25 cm alapterületûnek kell lennie, 4.11.2. a ketrec magasságának legalább 45 cm-nek kell lennie, és alapjának egyik oldala sem lehet rövidebb, mint 30 cm. 4.12. Az ezüstróka és a sarki róka tartása során 4.12.1. egy kifejlett állatnak vagy két növendéknek a búvóládán kívül legalább 1,2 m2 férõhelyet kell biztosítani, 4.12.2. a ketrec magasságának legalább 60 cm-nek kell lennie, 4.12.3. a ketrec alapjának egyik oldala sem lehet rövidebb, mint 80 cm, 4.12.4. az anyák számára szükséges búvó-, vagy fialóládának legalább 60×60 cm alapterületûnek kell lennie, mely a vemhesség félidejétõl a kölykök elválasztásáig állhat nyitva, 4.12.5. az anyák, a kanok és a növendékek számára pihenõpolcot kell biztosítani, melynek anyaga merev drótháló, vagy deszka legyen, 4.12.6. amennyiben a búvóláda a ketrecen belül kerül kialakításra, úgy nem szükséges pihenõpolcot is elhelyezni, 4.12.7. a rókaállományban kialakuló dominanciaviszonyokból adódó problémák elkerülése érdekében a szomszédos anyák ketrecei közé tömör válaszfalat kell helyezni, vagy a ketrecek között kell a búvóládákat kialakítani. 4.13. A szállítóláda alapterületének nyérc és görény esetében legalább 20×45 cm alapterületûnek és 20 cm magasnak, ezüstróka, sarki róka és nutria esetében legalább 50×70 cm alapterületûnek és 50 cm magasnak kell lennie. 4.14. Az állatoknak friss vizet kell biztosítani szállításuk teljes idõtartama alatt.”

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes